

REPUBLIKA HRVATSKA

SISAČKO - MOSLAVAČKA ŽUPANIJA

OPĆINA LEKENIK

OPĆINSKO VIJEĆE

KLASA:

URBROJ: 2176-12-02-23-01

Lekenik, 11. listopada 2023.

OPĆINSKO VIJEĆE

PREDMET: Prijedlog Odluke o visini poreznih stopa poreza na dohodak Općine Lekenik,

-dostavlja se

OBRAZLOŽENJE:

PRAVNI TEMELJ

Članak 19. a Zakona o porezu na dohodak 115/16, 106/18,121/19, 32/20, 138/20, 151/22 i 114/23) propisuje :

„Visine poreznih stopa poreza na dohodak iz članka 19. ovoga Zakona određuju predstavnička tijela jedinice lokalne samouprave svojom odlukom. Stavak 3. članka 19.a Zakona propisuje da se odluka predstavničkog tijela objavljuje u „Narodnim novinama“ a donosi se najkasnije do kraja studenoga tekuće godine sa stupanjem na snagu 1.siječnja iduće godine i primjenjuje se do donošenja nove odluke.

PREDLAGATELJ: OPĆINSKI NAČELNIK

RADNA SKUPINA KOJA JE IZRADILA PRIJEDLOG ODLUKE: Ivan Mužek, pročelnik Jedinstvenog upravnog odjela Općine Lekenik, Draženka Maričević, Referent za naplatu općinskih prihoda, Mirela Barišić, Stručni suradnik za proračun i financije - rizničar.

OSNOVNA PITANJA KOJA SE UREĐUJU AKTOM

Izmjene Zakona o porezu na dohodak koje će se primjenjivati od 01. siječnja 2024.godine omogućuju jedinicama lokalne samouprave određivanje poreznih stopa na godišnje dohotke (nesamostalan rad, samostalna djelatnost i drugi dohodak koji se ne smatra konačnim) u granicama propisanim Zakonom o porezu na dohodak.

Na takav način jedinicama lokalne samouprave daje se autonomija u određivanju visine poreznih stopa, na način da samostalno svojim odlukama upravljaju visinom poreznih stopa za sve godišnje dohotke odnosno za tzv. „aktivne dohotke“ vodeći se pritom osnovnim načelima oporezivanja.

Predstavničko tijelo jedinica lokalne samouprave može svojom odlukom propisati visine poreznih stopa u granicama propisanim Zakonom i to :

-općina- nižu stopu u granicama od 15 % do 22 %, te višu stopu u granicama od 25% do 33 %.

Visina predloženih poreznih stopa Općine Lekenik su unutar granica poreznih stopa koje propisuje Zakon, a za koje je ocijenjeno da će se njihovim uvođenjem osigurati rasterećenje na plaćama, poticati zapošljavanje i osigurati gospodarski rast i razvoj te zadržati željenu razinu prihoda od poreza na dohodak, unatoč tome što se njenim uvođenjem neće zadržati razina prihoda koji su proizlazili i iz prireza porezu na dohodak.

OBRAZLOŽENJE

Izmjene Zakona o porezu na dohodak daju gradovima i općinama samostalnost da svojim vlastitim odlukama utvrde visine poreznih stopa porezu na dohodak.

Kako bi se od 01. siječnja 2024. primijenile nove visine poreznih stopa poreza na dohodak, potrebna je donijeti odluku predstavničkog tijela najkasnije do kraja studenoga tekuće godine. Visine poreznih stopa sukladno ovom Odlukom usmjerene su na porezno rasterećenje dohotka građana a možebitni manjak proračunskih prihoda proizašlih ukidanjem prireza porezu na dohodak namiriti će se iz drugih izvora.

Sredstva potrebna za provođenja ove Odluke osigurana su u Proračunu Općine Lekenik.